CELEX: 32010D0183
Language: bg
Date: 2010-02-16 00:00:00
Title: 2010/183/ЕС: Решение на Съвета от 16 март 2010 година за изменение на Решение 2009/459/ЕО за предоставяне на средносрочна финансова помощ от страна на ЕС на Румъния

30.3.2010   
            
            
               BG
            
            
               Официален вестник на Европейския съюз
            
            
               L 83/19
            
         РЕШЕНИЕ НА СЪВЕТА
   от 16 март 2010 година
   за изменение на Решение 2009/459/ЕО за предоставяне на средносрочна финансова помощ от страна на ЕС на Румъния
   (2010/183/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕО) № 332/2002 на Съвета от 18 февруари 2002 г. за установяване на механизъм, осигуряващ средносрочна финансова подкрепа за платежния баланс на държавите-членки (1), и по-специално член 5, втора алинея във връзка с член 8 от него,
   като взе предвид предложението на Комисията, отправено след консултация с Икономическия и финансов комитет (ИФК),
   като има предвид, че:
   
               (1)
            
            
               С Решение 2009/458/ЕО (2) Съветът предостави взаимна помощ на Румъния и с Решение 2009/459/ЕО (3) Съветът предостави средносрочна финансова помощ на Румъния.
            
         
               (2)
            
            
               Мащабът и интензивността на икономическата рецесия, обхванала Румъния, изискват преразглеждане на свързаните с икономическата политика условия, предвидени във връзка с изплащането на траншовете на финансовата помощ, за да бъде отчетено въздействието, предизвикано от по-значителното от очакваното намаление на реалния БВП.
            
         
               (3)
            
            
               Поради това Решение 2009/459/ЕО следва да бъде съответно изменено,
            
         ПРИЕ НАСТОЯЩОТО РЕШЕНИЕ:
   Член 1
   Решение 2009/459/ЕО се изменя, както следва:
   
               1.
            
            
               В член 3, параграф 5 буква а) се заменя със следното:
               
                           „а)
                        
                        
                           изпълнение на ясно определена средносрочна фискална програма, насочена към намаляване на дефицита на консолидирания държавен бюджет до равнище, по-ниско от референтната стойност от 3 % от БВП, заложена в Договора, в срок и съгласно консолидационна програма, съобразени с препоръката на Съвета до Румъния, приета в рамките на процедурата при прекомерен дефицит;“.
                        
                     
         
               2.
            
            
               В член 3, параграф 5 буква б) се заменя със следното:
               
                           „б)
                        
                        
                           приемане и прилагане на годишни бюджети за 2010 г. и по-нататък, съобразени с консолидационната програма, установена в допълнителния меморандум за разбирателство;“.
                        
                     
         Член 2
   Настоящото решение поражда действие в деня на нотификацията му.
   Член 3
   Адресат на настоящото решение е Румъния.
   Член 4
   Настоящото решение се публикува в Официален вестник на Европейския съюз.
   
      Съставено в Брюксел на 16 март 2010 година.
      
         
            За Съвета
         
         
            Председател
         
         E. SALGADO
      
   
   
      (1)  ОВ L 53, 23.2.2002 г., стр. 1.
   
      (2)  ОВ L 150, 13.6.2009 г., стр. 6.
   
      (3)  ОВ L 150, 13.6.2009 г., стр. 8.